**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2024 թվականի մայիսի 5-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԷԱՃԱՊՁԲ-24/125

 Երևանի քաղաքապետարանի կարիքների համար **բժշկական սարքավորումների** ձեռքբերման նպատակով կազմակերպված **ԵՔ-ԷԱՃԱՊՁԲ-24/125** ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 03.05.2024թ. ստացված հարցադրումները և դրանց վերաբերյալ 06.05.2024թ տրամադրված պարզաբանումները`

**Հարցադրում**

«Հարգելի գործընկեր խնդրում եմ տալ պարզաբանում տեխնիկական բնութագրի ներքոհիշյալ կետերի հետ կապված

1.« ․․․Ցանցի դուրս բերման հնարավորություն մանկական հետազոտությունների ժամանակ» խնդրում եմ պարզաբանել ի՞նչ ցանցի մասին է գնում խոսքը։

2. «․․․Ուղղահայաց Բուկի կանգնակի առկայություն» հաշվի առնելով այն որ Ձեր կողմից պահանջվող ռենտգեն համակարգի սեղանը պտտվող է և թույլ է տալիս կատարել հետազոտություն հիվանդի նաև կանգնած վիճակում ուստի Բուկի կանգնակի առկայությունը դառնում է անիմաստ, բերում է սարքավորման անհիմն թանկմացմանը և հակասում է ՀՀ գնումների մասին օրենքի 13-րդ հոդվածի 2րդ կետի 3րդ մասին՝ գնման առարկայի բնութագրերը «․․․պետք է լինեն օբյեկտիվորեն հիմնավորված և համարժեք լինեն այն կարիքին, որի բավարարման նպատակով կատարվում է տվյալ գնումը»

3. Սարքավորումը պետք է լինի ԱՄՆ-ի, կամ Եվորապական կամ Ճապոնական արտադրության, իսկ նշված երկրներից բացի այլ երկրի արտադրության դեպքում՝ մատակարարի կողմից պետք է պարտադիր ներկայացվի ՀՀ-ում առնվազն 3 խոշոր՝ 250 և ավել մահճակալային ֆոնդ ունեցող, 24-ժամյա ծանրաբեռնված ռեժիմով աշխատող բժշկական կենտրոնների կողմից 2 տարվա օգտագործումից բխող դրական եզրակացություն" Այս պահանջը ուղիղ կերպով խախտում է Հայաստանի Հանրապետության «Գնումների մասին» Օրենքի 13–րդ հոդվածի 5-րդ կետը, որտեղ ասվում է՝ «Գնման առարկայի հատկանիշները չպետք է պահանջ կամ հղում պարունակեն որևէ առևտրային նշանի, ֆիրմային անվանմանը, արտոնագրին, էսքիզին կամ մոդելին, ծագման երկրին կամ կոնկրետ աղբյուրին կամ արտադրողին, բացառությամբ այն դեպքերի, երբ անհնար է գնման առարկայի բնութագրումն առանց դրանց:» քանի որ նշված են կոնկրետ երկրներ(ԱՄՆ, Ճապոնիա), իսկ մնացած բոլոր երկրների արտադրանքի համար ստեղծվում է հավելյալ արհեստական խոչընդոտ։»

**Պարզաբանում.**

Ընթացակարգի գնահատող հանձնաժողովի կողմից տրամադրվել է պարզաբանում ներկայացրած հարցադրումներին.

1. Խոսքը գնում է X Ray Greed կամ Ռաստր կոչվող բաղադրիչի մասին։ ռենտգեն ճառագայթների հակացրման ցանցի մասին է խոսքը, որը օգտագործվում է ցանկացած ռենտգեն համակարգի մեջ, իսկ մանկական հետազոտությունների համար այն պարտադիր պետք է հնարավոր լինի հեռացնել։

2. Համակարգը պետք է թույլ տա կատարել հետազոտություն ինչպես պտտվող սեղանի վրա տարբեր դիրքերով, այնպես էլ հատակին Բուկի կանգնակի դիմաց՝ ռենտգեն հետազոտման կաբինետի բազմաֆունկցիոնալ աշխատանքն ապահովելու, տեղաշարժման խնդիր ունեցող պացիենտների և աշխատանքի արագ կազմակերպման համար։ Պտտվող սեղանի վրա անհնար է իրականացնել լատերալ դեկուբիտուս /պնևմոպերիտոնիումի ախտորոշում/ կարևորագույն հետազոտությունը, թույլ է տալիս կրծքավանդակի ռուտին հետազոտություններն իրականացնել ավելի արագ և այդ հետազոտության համար չծանրաբեռնել սեղանը։

3. Տվյալ ձևակերպումն իրենից չի ներկայացնում պահանջ կամ հղում որևէ կոնտրետ երկրի, այլ ելնելով ունեցած փորձից լրացուցիչ երաշխիք է ստեղծում որակյալ և դիմացկուն սարքավորում ձեռք բերելու համար, չի բացառում որևէ երկրի արտադրանքի ներկայացում՝ հետևաբար չի կարող կիրառվել «կամ համարժեք» բառերը կամ դիտարկվել որպես Հայաստանի Հանրապետության «Գնումների մասին» Օրենքի 13–րդ հոդվածի 5-րդ կետի պահանջի խախտում:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել **ԵՔ-ԷԱՃԱՊՁԲ-24/125** ծածկագրով գնահատող հանձնաժողովի քարտուղար Ա.Համբարձումյանին:

Հեռախոս՝ 011514374։

Էլեկոտրանային փոստ՝ ani.hambardzumyan@yerevan.am։

**ԵՔ-ԷԱՃԱՊՁԲ-24/125** ծածկագրով գնման ընթացակարգի գնահատող հանձնաժողովը